laion/Wikipedia-Exotic huggingface dataset:
אוליבר דימסדייל

אוליבר דימסדייל (באנגלית: Oliver Dimsdale; נולד ב-28 באוקטובר 1972) הוא שחקן אנגלי. הוא מוכר מהופעתו בתפקיד לואיס טרווליאן במיני-סדרה "הוא ידע שהוא צודק" עיבוד של ה-BBC לרומן מאת טרולופ. דימסדייל נולד באיילסברי שבמחוז בקינגהאמשייר, וגדל בהרטפורדשייר. אמו היא שווייצרית ולו אחות בשם אנה. בגיל שש החל לגמגם ומאז הוא מטופל באמצעות ריפוי בדיבור. הוא למד בבית הספר "דרגון" (אנ') ובאיטון קולג' ואחר כך למד צרפתית וכלכלה באוניברסיטה. ב-1999 סיים את לימודי המשחק בבית ספר גילדהול למוזיקה ודרמה. הקריירה של דימסדייל כשחקן החלה כשהיה בן 13 והשתתף במחזה רדיופוני ב-BBC. הוא הופיע בהפקות הרדיו "In The Company of Men" וב-"Sharp Focus". בקולנוע שיחק בסרטים "רוקנרולה" (2008), "קוסי" (2010) ובסרט קצר בשם "Pest". בטלוויזיה שיחק דימסדייל בתפקיד הראשי של לואיס טרווליאן בעיבוד משנת 2004 לרומן "הוא ידע שהוא צודק" מאת אנתוני טרולופ. ב-2008 גילם את ד"ר פליקס קווין בדרמה הרפואית של ערוץ ITV1 "רחוב הארלי". עוד הופיע בתפקיד אורח בסדרות כמו "רופאים", "חדר מיון" ובסדרת הדרמה התקופתית "הדרך לקנדלפורד". דימסדייל היה שותף להקמתה של להקת תיאטרון פילטר "Filter Theatre" והוא מנהל אמנותי שותף בתיאטרון. בין ההצגות שהועלו בתיאטרון היו "תקוות גדולות", "The Changeling", "תרגיל בחמש אצבעות" ו"הסערה". ב-30 בדצמבר 2008 התחתן דימסדייל עם השחקנית זואי טאפר. באפריל 2011 נולדה בתם אבה (Ava). ב-2002 זכה דימסדייל בפרס התיאטרון של מנצ'סטר איבנינג ניוז לשחקן הפרינג' הטוב ביותר, על תפקידו במחזה "The Dead Wait" מאת פול הרצברג (אנ') שהוצג בתיאטרון רויאל אקסצ'נג'. "Water", תיאטרון ליריק המרסמית', אוקטובר - נובמבר 2007 "פראבדה", תיאטרון פסטיבל צ'יצסטר, ספטמבר 2006, בתפקיד אנדרו מיי "מעגל הגיר הקווקזי", תיאטרון קוטסלו, מרץ - אפריל 2006, בתפקיד נסיך שמן "הלילה השנים עשר", תיאטרון טריסייקל, ספטמבר 2008 בתפקיד טובי בלץ' אוליבר דימסדייל, במסד הנתונים הקולנועיים IMDb (באנגלית) אוליבר דימסדייל, באתר MusicBrainz (באנגלית) Filter Theatre Debrett's People of Today, Oliver Dimsdale, Esq Profile Retrieved 2011-03-25. "He Knew He Was Right" press pack: Oliver Dimsdale - Louis Trevelyan BBC Press Office. 2004-03-30. Eton College – Famous Old Etonians – Drama See relevant listing. Guildhall School of Music and Drama: Acting graduates include… See relevant listing. Chichester Festival Theatre: What’s On: Oliver Dimsdale Didcock, Barry. "Free spirit: Zoe Tapper". Sunday Herald. נבדק ב-2009-06-29. Zoë Tapper Biography
חמסן טפיל

חמסן טפיל (שם מדעי: Stercorarius parasiticus) הוא עוף ימי גדול ממשפחת החמסניים החי בחצי הכדור הצפוני. חמסן זה מגיע לאורך 41–48 ס"מ ולמוטת כנפיים של 107–125 ס"מ. ראשם של החמסנים אפור כהה עם צוואר ופלג גוף תחתון לבן וכנפיים שחורות. המקור חזק ומעוקל והנוצות עבות ועוזרות לשמור על חום גופם. רגליהם בעלות קרומי שחייה והם יודעים לשחות. הם מעופפים מעל צפונה של אירואסיה ושל אמריקה הצפונית. הוא חורף באזורים טרופיים שונים, אך מקנן בקיץ בטונדרה. הם מטילים 2 ביצים ומגוננים עליהם מכל פולש, כולל משועלים ומבני אדם ויכולים לצלול אליהם מלמעלה. החמסנים נוהגים להציק לעופות ים אחרים כדי להשיג את שללם שדגו, ומכאן שמו. כמו כן הם ניזונים מדגים, גוזלים, מכרסמים, חרקים ופגרים. מדיה וקבצים בנושא חמסן טפיל בוויקישיתוף חמסן טפיל, באתר ITIS (באנגלית) חמסן טפיל, באתר NCBI (באנגלית) חמסן טפיל, באתר Animal Diversity Web (באנגלית) חמסן טפיל, באתר האנציקלופדיה של החיים (באנגלית) חמסן טפיל, באתר Internet Bird Collection (באנגלית) חמסן טפיל, באתר GBIF (באנגלית) חמסן טפיל באתר הרשימה האדומה של IUCN
מימרן

מימרן הוא שם משפחה יהודי הנפוץ בקרב יהדות מרוקו. האם התכוונתם ל... אברהם (אבי) מימרן – שדרן רדיו ואיש תקשורת ישראלי חרדי ארנו מימרן – איש עסקים יהודי-צרפתי; הואשם בעבירות פיננסיות הידועות כ"עוקץ המאה" מרדכי ממרן – כדורסלן ומאמן כדורסל ישראלי שמעון מימרן – שחקן תיאטרון, טלוויזיה וקולנוע ישראלי
רורינג פורק (נהר)

הנהר רורינג פורק (באנגלית: Roaring Fork River – "נהר היובל השואג") הוא יובל של נהר הקולורדו הזורם במרכז מערב מדינת קולורדו שבארצות הברית. אורכו 113 ק"מ וספיקתו הממוצעת 34 מ"ק לשנייה, אם כי בשנים שחונות יורדת הספיקה בשלהי הקיץ ל-5 מ"ק לשנייה, ובשנים ברוכות היא מגיעה באביב עד 368 מ"ק לשנייה. הנהר מנקז אזור מיושב וחשוב מבחינת כלכלית של המדרון המערבי של הרי הרוקי בקולורדו המכונה עמק רורינג פורק או "אגן הניקוז רורינג פורק", אגן ניקוז ששטחו 3,763 קמ"ר, הכולל את עיירת הקיט והסקי אספן ומכלול אזורי הסקי אספן/סנואומאס (Aspen/Snowmass). מקור הנהר באגם אינדיפנדנס השוכן ברכס סאווץ' (Sawatch Range) במזרח מחוז פיטקין, בצדו המערבי של מעבר אינדיפנדס (Independence Pass) על קו פרשת המים של אמריקה. הוא זורם לצפון-מערב מעבר ליישובים אספן, וודי קריק (Woody Creek) וסנואומאס (Snowmass). בבזלת, על הגבול בין מחוז פיטקין למחוז איגל נשפך לתוכו היובל פריינגפן. שני קילומטרים אחרי היישוב קרבונדייל (Carbondale) במחוז גרפילד נשפך אליו הנהר קריסטל (Crystal River). הוא נשפך לקולורדו בעיירת הקיט והמרפא גלנווד ספרינגס (Glenwood Springs). הנהר רורינג פורק הוא נהר עמוק, מהיר, הזורם בעוז שמימיו צלולים מאוד. במרבית מסלולו הנהר זורם דרך קניונים והוא יעד פופולרי לנופשים לרפטינג במים לבנים, כשניתן לשוט בו בסירות קטנות למרבית אורכו עד לשפך לקולורדו. הנהר מספק מים דרך רכס סאווץ' למאגר המים טווין לייקס (Twin Lakes Reservoir) בצד המזרחי של הרכס דרך מנהרת טווין לייקס (Twin Lakes Tunnel). ארגון איכות הסביבה "שימור רורינג פורק" (Roaring Fork Conservancy) מטפל בין השאר בניטור איכות, בחקר הנהרות באגן הניקוז, בשימור המים והקרקע ובחינוך לשמירת ערכי הטבע. מדיה וקבצים בנושא רורינג פורק בוויקישיתוף Roaring Fork Conservancy Roaring Fork Watershed Hydrologic Unit Code 14010004 Rapid Assessment Roaring Fork Anglers "USGS Gage #09085000 on the Roaring Fork River at Glenwood Springs, CO" (PDF). National Water Information System. U.S. Geological Survey. 1905–2011.
דרשות אורגניה

דרשות אורגניה (בקטלאנית: Homilies d'Organyà) הן מסמך ספרותי בשפה הקטלאנית. המורכב משש דרשות הכוללות פירושים שונים לבשורות ולאיגרות. הן ידועות בשל עתיקות השפה בהן, בין לטינית וולגרית וקטלאנית. טקסטים עתיקים יותר בקטלאנית כוללים פרגמנט של Forum Iudicum, את השבועה הפיאודלית של 1098, את ה-"Greuges de Guitard Isarn" של 1080–1091, גם כן מאורגניה, כמו גם הגהות בקטלאנית על מסמכים בלטינית שמתוארכים לשנת 1034. את דרשות אורגניה גילה ההיסטוריון ז'ואקים מיראט אי סאנס בבית הכומר של אורגניה בשנת 1904. הדרשות מתוארכות לסוף המאה ה-12. המסמך המקורי נשמר בספריית קטלוניה, ושכפול מוצג גם באורגניה. את הדרשה שגילו באורגניה מצאו כקשורה לאחרות שנמצאו בטורטוסה בסוף המאה ה-19, על ידי אנטואן תומא. המשותף לדרשות - הן של יום רביעי של האפר - וקישר ביניהן אוספים של הטפות מוסר של ממקור פרובנס, אשר היו נפוצים באותה התקופה.[דרושה הבהרה] בעוד הדרשות מטורטוסה העתיקו את הטקסטים מפרובנס, אלו של אורגניה הם תרגומים לתוך קטלאנית, שיותר טיפחו את הטון. פרק זה טעון עריכה. אנא תרמו לוויקיפדיה ועזרו לערוך אותו. הסיבה היא: ניסוחים שנובעים מתרגום מכונה. הדרשות ייחודיות לרמת הפיתוח הארכאית של הקטאלנית המשמשת אותן, כגון plader (בבקשה, לחייב), pad (שלום), crod (צלב), fed ("לעשות", ציווי רבים), וכו'., כמו גם את השמירה של הסיומת s בגוף ראשון ברבים של פעלים כמו soms ("אנחנו", מודרני קטלאנית som) או vulams (התניה "אנחנו אוהבים" או "כמו"; הקטאלנית המודרנית, vulguem). השגיאות מדרשות פרובנס נראות אורתוגרפיות, פונטיות, ארכאיים מורפולוגיים, קרובים פוליטית, כלכלית ותרבותית ליחסים בין אוקסיטנית בשטחי המחוזות הקטלאניים. מדיה וקבצים בנושא דרשות אורגניה בוויקישיתוף Consulta de la digitalización de las homilías de Organyà Josep Moran, J.A. Rabella. Lluís Gimeno, Aproximació lingüística als inicis de la llengua catalana: segles VIII al XIII, Universitat Jaume I, 2005, pág. 90. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דרשות אורגניה".
ג'רארד

האם התכוונתם ל... ליסה ג'רארד – מוזיקאית אוסטרלית גיל ג'רארד – שחקן אמריקאי סטיבן ג'רארד – כדורגלן אנגלי גראד (פירושונים) אישים ששמם הפרטי הוא ג'רארד
ליואיס סולה אי סאלה

ליואיס סולה אי סאלה (בקטלאנית: Lluís Solà i Sala; נולד בוויק, קטלוניה, ספרד, 1940) הוא משורר, מחזאי ומתרגם קטלוני. כמחזאי, ליואיס סולה ביים יצירות של יוהאן אוגוסט סטרינדברג, אייסכילוס וז'ואן ברוסה, בין היתר. בנוסף הוא גם פרסם יצירות מקוריות. הוא ביים יותר מחמישים יצירות - גם קלאסיקות וגם עכשוויות, וביניהם המחזה "nô Semimaru" עם תפאורה על ידי אנטוני טאפייס ומוזיקה של ז'וזפ מריה מסטרס קואדרני (Josep Maria Mestres Quadreny). הוא גם ביים הפקות משוררים כגון ז'וזפ וינסנס פוש (Josep Vicenç Foix), ז'ואן ויניולי ומיקל באוסה (Miquel Bauçà). הוא ייסד וניהל את "המרכז הדרמטי של אוסונה" (Centre Dramàtic d'Osona), והוא היה פרופסור במכון התיאטרון (Institut del Teatre) בין 1975 ו-2005. הוא ניהל את קבוצת התיאטרון "לה גאביה דה ויק" (La Gàbia de Vic), מ-1963 עד 1979. הוא תרגם סופרים בשפות זרות כגון קפקא, רילקה, רימבו ופסואה. ציינו אותו לשבח בספטמבר 2012 במצעד של עיירתו ויק (Marxa dels Vigatans). Notícia al diari digital Osona.com, 30 d'agost de 2012 http://www.fundaciotapies.org/site/spip.php?article6272 "Lluís Solà". נבדק ב-2015-03-14. La Comissió 11 de setembre presenta la X Marxa dels Vigatans Vilaweb, September 4, 2012 (בקטלאנית)
אדה (ספר)

אֶדָה (איסלנדית: Edda), במקור שמו של ספר אשר כתב סנורי סטורלוסון במאה ה-13. לאחר מכן, התחיל השם להתייחס גם לאוסף שירים העוסק במיתולוגיה נורדית. ספרו המקורי של סנורי ידוע כעת בשם "האדה הפרוזאית" או "האדה הצעירה" ואילו אוסף הפואמות נקרא "האדה הפואטית" או "האדה המבוגרת". פירוש המילה "אדה" הוא לא לגמרי ברור, ויש כמה תאוריות. יש החושבים שפירושה "שירה" (מלשון "óðr" בנורווגית עתיקה), יש הטוענים שפירושה "אמונה" (השוואו "קרדו") ויש הקושרים את הפירוש למילה בנורווגית עתיקה שפירושה "סבתא רבתא". האדה הפרוזאית היא מדריך למשוררים אותו כתב סנורי סטורלוסון בסביבות 1220, עד היום נשתמרו שבעה כתבי יד. המדריך מכיל סיפורים ומידע רב אודות המיתולוגיה הנורדית, זאת כדי לספק חומרי גלם עבור קוראי הספר. היכרות עם סיפורי המיתולוגיה והקשרים בין הדמויות השונות חיונית כדי לאפשר למשוררים להבין מטפורות ותחליפי שמות ציוריים וכן כדי לשלבם בשיריהם. בנוסף, מסביר הספר על כתיבת השירה ומתאר את דקויות האליטרציה. שתי השפעות משמעויות של הסופר על החומר המקורי ניכרות בספר. ראשית, סנורי היה נוצרי ועטף את כל הסיפורים בסיפור מסגרת המסביר כי גיבורי המיתולוגיה היו למעשה אנשים רגילים אשר מעשיהם גרמו להופעת כתות לאחר מותם. חרף אמונתו, התייחס סנורי בכבוד למסורות האליליות של עמו והאלים לא מוצגים באור שלילי. עם זאת, ישנם הבדלים מול מקורות אחרים הנובעים ככל הנראה מהשקפת עולמו הנוצרית. שנית, ניסה סנורי להכניס סדר ואחידות למגוון הסיפורים ולהכניס אותם להקשר סיפורי אחד. לשם כך נאלץ ככל הנראה לשנות חלקים מסוימים שכן הסיפורים נכתבו על ידי אנשים שונים ולא היו מתואמים ביניהם. האדה השירית היא שם לאוסף של שירים (או "שירות") נורדיות עתיקים. יחד עם ספרו של סנורי, מהווה האדה הפרוזאית את המקור החשוב ביותר למיתולוגיה הנורדית ולאגדות הגרמאניות. החלק הראשון של האדה עוסק בעולם המיתולוגי, מיצירתו ועד האירועים אשר יביאו להשמדתו, וכן בדמויות מפתח כגון אודין, לוקי ותור. חלקו השני של האוסף מספר על גיבורים כגון סיגוּרְד קוטל הדרקונים והולקיריה בְרינְהילְד. רוב השירים נמצא בכתב היד הנקרא "Codex Regius" - "כתב היד של המלך". כתב היד נכתב במאה ה-13 וזכה להתייחסות רק בשנת 1643, כאשר הגיע לידיו של בְרינְיוֹלְפוּר סְוֵינְסוֹן, הבישוף של סְקַלְהוֹלְט. בשלב זה, עבודתו של סנורי כבר הייתה מוכרת היטב וחוקרים שיערו כי יש אדה נוספת - מבוגרת יותר - ממנה שאב וציטט סנורי כדי ליצור את ספרו - האדה הצעירה. בְרינְיוֹלְפוּר ייחס את כתיבת הספר ל"סֵיימוּנְדור המלומד", כומר מפורסם מהמאה ה-12. חוקרים בני זמננו שוללים ייחוס זה ואולם השם "האדה של סֵיימוּנְדור" עדיין קיים. שמו הלטיני של Codex Regius נובע מכך שבְרינְיוֹלְפוּר העניק אותו במתנה למלך דני. [1]האדה האיסלנדית - תרגום שאול שטרניכובסקי מאיסלנדית לעבברית שירת הצפון-מבחר האדה האיסלנדית - בעברית האדה הפרוזאית - תרגום לאנגלית של ארתור ברודור. האדה השירית - תרגום לאנגלית של הנרי בלואוס. המאמר Ten Scandinavian and North English Etymologies של אנטולי ליברמן - כולל בין השאר הסבר על האטימולוגיה של השם אדה. אדה, באתר אנציקלופדיה בריטניקה (באנגלית) אדה, באתר אנציקלופדיית ההיסטוריה העולמית (באנגלית)
סיירת

האם התכוונתם ל... סיירת (אונייה) – סוג של אוניית מלחמה בעלת הדחק בינוני סיירת (יחידה צבאית) – יחידה צבאית שייעודה סיור סיירת מטכ"ל – יחידה מיוחדת של צה"ל
סאלה

האם התכוונתם ל... אמיליאנו סאלה – כדורגלן ארגנטינאי אניט מריה סיצ'יה בריגיטה-סאלה – שחיינית עבר הולנדית, בעלת שתי מדליות ארד אולימפיות (מונטריאול 1976), סגנית אלופת העולם (בלגרד 1973) וסגנית אלופת אירופה (וינה 1974 וינקפינג 1977) ג'ובאני סאלה – רוכב מרוצי אופנועים איטלקי שהיה חמש פעמים אלוף עולם באנדורו בשנות ה-90 של המאה ה-20 ליואיס סולה אי סאלה – משורר, מחזאי ומתרגם קטלוני מריוס סאלה – בלשן רומני, שהתמחה בשפות הרומאניות, ביניהם חקר גם את הלאדינו של היהודים הספרדים ברומניה מפרץ סאלה (Saleh Bay) – מפרץ באינדונזיה נהר סאלה – נהר הזורם בדרום-מערב איטליה סאלה אי גומס – אי קטן בלתי מיושב בדרום מזרח האוקיינוס השקט, המוגדר כנקודה המזרחית ביותר במשולש הפולינזי סאלה (אוסטריה) (Salla, Styria) – כפר באוסטריה סאלה (אסטוניה) (Salla, Estonia) – כפר באסטוניה סאלה (פינלנד) (Salla) – עיירה בפינלנד סאלה קוולו (Salla Qullu) – הר בבוליביה סאלה קפריאסקה (Sala Capriasca) – כפר בשווייץ סלה סלע סאלח
סמואל אומטיטי

סמואל אומטיטי (באנגלית ובצרפתית: Samuel Yves Umtiti; נולד ב-14 בנובמבר 1993) הוא כדורגלן צרפתי יליד קמרון המשחק בעמדת הבלם בליל. אומטיטי נולד בקמרון, הצעיר מבין אחיו. בגיל שנתיים עברה משפחתו לליון שבצרפת. בגיל 5 החל לשחק כדורגל בקבוצה המקומית מניבל ובגיל שמונה עבר למחלקת הנוער של קבוצת הפאר הצרפתית אולימפיק ליון, הוא החל לשחק בתור חלוץ, הוסט לקשר ולבסוף לבלם. ב-8 בינואר 2012, בגיל 19, ערך את הופעתו הבכורה בקבוצה בניצחון 0–2 בדרבי על ליון דוצ'ר במסגרת הגביע הצרפתי. ב-14 בינואר 2012 ערך את הופעתו הבכורה בליגה הצרפתית בהפסד 0–1 למונפלייה. ב-28 במרץ חתם על חוזה מקצועי ראשון בקבוצה. בעונתו הראשונה בבוגרים ערך 18 הופעות בכל המסגרות. ב-20 בספטמבר 2012 ערך את הופעתו הבכורה במסגרת אירופית בניצחון 1–2 על ספרטה פראג במסגרת הליגה האירופית. ב-12 בינואר 2013 הבקיע את שערו הראשון בקבוצה בניצחון 1–2 על טרואה. ב-20 ביולי 2015 האריך את חוזהו עד 2019 לאחר התעניינות מקבוצות הפאר באירופה. ב-12 ביולי 2016 חתם בברצלונה הספרדית תמורת 25 מיליון אירו וסעיף שחרורו נקבע ל-60 מיליון אירו. ב-17 באוגוסט ערך את הופעתו הבכורה בקבוצה בניצחון 0–3 על סביליה בהסופר קאפ הספרדי. אומטיטי זכה לשבחים רבים על התאקלמותו בברצלונה והפך במהרה לשחקן הרכב. ב-4 במרץ 2017 כבש את שער הבכורה שלו במדי ברצלונה בניצחון 0–5 על קבוצת סלטה ויגו. בשנת 2018 אומטיטי נפצע בברך, השחקן נמנע מלעבור ניתוח על מנת לא לפספס את המונדיאל. כתוצאה מכך, את העונה שלאחר המונדיאל אומטיטי העביר בהתאוששות מהפציעה. באוגוסט 2020 תוך כדי שהוא מתאושש מהפציעה בברך, חלה בקורונה. ב-25 באוגוסט 2022 הושאל ללצ’ה מהסרייה א עד לתום עונת 2022/2023. ב-22 ביולי 2023 חזר לצרפת וחתם לשנתיים בליל. אומטיטי שיחק בכל הנבחרות הצעירות של צרפת החל מגיל 17. הוא נכלל בסגל הנבחרת ליורו 2016 שנערך בצרפת לאחר פציעתו של ז'רמי מתייה. את הבכורה במדי הנבחרת ערך ברבע גמר הטורניר, לאחר השעייתו של עדיל ראמי, במשחק בו ניצחה צרפת את איסלנד בתוצאה 2–5. במונדיאל 2018 כבש אומטיטי את שער הניצחון בנגיחה מהקרן במשחק חצי הגמר נגד בלגיה. כתוצאה מכך העפילה צרפת למשחק הגמר, אומטיטי פתח במשחק הגמר שבו צרפת ניצחה את קרואטיה 4–2 וזכתה במונדיאל. אומטיטי הפך לטבעוני ב-2020. בריאיון ל-OneFootball סיפר כי המעבר לטבעונות עזר לשפר את בריאותו. ליון הגביע הצרפתי: 2011/2012 גביע האלופות: 2012 ברצלונה אליפות ספרד (2): 2017/2018, 2018/2019 גביע המלך הספרדי (3): 2016/2017, 2017/2018, 2020/2021 הסופר קאפ הספרדי (2): 2016, 2018 נבחרת צרפת גביע העולם: 2018 נבחרת צרפת עד גיל 20 גביע העולם בכדורגל עד גיל 20 – 2013 מדיה וקבצים בנושא סמואל אומטיטי בוויקישיתוף סמואל אומטיטי, ברשת החברתית אקס (טוויטר) סמואל אומטיטי, באתר Transfermarkt סמואל אומטיטי, באתר Fussballdaten.de (בגרמנית) סמואל אומטיטי, באתר Soccerway סמואל אומטיטי, באתר BDFutbol סמואל אומטיטי, באתר WorldFootball.net סמואל אומטיטי, באתר National Football Teams סמואל אומטיטי, באתר FootballDatabase.eu סמואל אומטיטי, באתר ESPN "Décret du 31 décembre 2018 portant promotion et nomination". Journal officiel de la République française. 2019 (0001): 6. 1 בינואר 2019. PRER1835394D. נבדק ב-11 בינואר 2019. {{cite journal}}: (עזרה) "רשמי: אומטיטי חתם בבארסה. דיווח: לוקה דין יוצג ביום חמישי". Sport5.co.il - אתר ערוץ הספורט. נבדק ב-2016-11-14. Barcelona defender Samuel Umtiti becomes vegan: “I have never felt better”, OneFootball, October 27, 2020
קומסומולסק

האם התכוונתם ל... קומסומולסק על אמור – עיר במחוז חברובסק ברוסיה. קומסומולסק (איוואנובו) – עיירה במחוז איוואנובו ברוסיה. קומסומולסק או קומסומולסק על דנייפר - שמה הקודם של העיר הורישני פלבני במחוז פולטבה באוקראינה. קומסומולסק - שמו הקודם של הכפר נימצקה מוקרה במחוז זקרפטיה באוקראינה.
טבגר

האם התכוונתם ל... ד"ר אהרון טבגר - בנו של בן-ציון, ארכאולוג ומרצה באוניברסיטת אריאל בן-ציון טבגר – פיזיקאי ופרופסור, פעיל למען העלייה מברית המועצות ולמען ההתיישבות היהודית בחברון, ומשקם הריסות קברים יהודיים בבית העלמין היהודי העתיק בחברון פיני טבגר – שחקן ומנחה ישראלי
גרי קורן

גרי קורן (נולד ב-23 ביולי 1959) הוא דיפלומט בשירות החוץ הישראלי, המכהן כשגריר ישראל בקרואטיה. קודם לכן, מינואר 2017 עד 2019 שימש כשגריר ישראל ברוסיה. קורן נולד וגדל בריגה שבלטביה בתקופת השתייכותה לברית המועצות. הוא עלה לישראל ב-1973 עם הוריו ולמד בתיכון מקומי. שירת בצה"ל כקצין בחיל התותחנים, השתתף במלחמת לבנון הראשונה, במהלכה שירת כקצין אג"ם במערך איכון של החיל שסייע לאוגדה 96, והשתחרר משירות הקבע בדרגת סרן. ב-1986 סיים תואר ראשון ביחסים בינלאומיים ובכלכלה מהאוניברסיטה העברית בירושלים. לאחר לימודיו החל לעבוד במשרד החוץ ועבר קורס צוערים. שליחותו הראשונה הייתה ללילונגווה בירת מלאווי שם כיהן כמזכיר שני בשגרירות ישראל. ב-1991 מונה למזכיר ראשון בשגרירות ישראל במוסקבה. בשנים 1994 עד 1996 שימש סגן ראש מחלקה כלכלית 3, האחראית על הקשרים הכלכליים עם רוסיה ומרכז אסיה במשרד החוץ. ב-1996 מונה ליועץ במשלחת הישראלית לאו"ם. בשנים 1999 עד 2003 שימש סגן ראש מחלקת אירו-אסיה במשרד החוץ. ב-2003 מונה לשגריר ישראל בליטא ובלטביה וב-2006 מונה לראש מחלקת אירו-אסיה, תפקיד בו כיהן עד 2009. ב-2010 סיים תואר שני במדע המדינה ולימודי ביטחון לאומי באוניברסיטת חיפה ובמכללה לביטחון לאומי. שימש פרויקטור בלשכת מנכ"ל משרד החוץ וטיפל בין השאר ביחסי ישראל עם מדינות המפרץ, וכן במאמצים לבלימת המשט השני לעזה שהסתיימו בהצלחה דיפלומטית. בין ספטמבר 2013 לינואר 2017 כיהן קורן כשגריר ישראל בצ'כיה והוחלף על ידי דניאל מרון. בשניים 2017–2019 כיהן כשגריר ישראל במוסקבה, רוסיה. החל מ-2022 מכהן כשגריר ישראל בקרואטיה. מדיה וקבצים בנושא גרי קורן בוויקישיתוף גרי קורן, ברשת החברתית אקס (טוויטר) גרי קורן באתר הסוכנות היהודית גרי קורן באתר שגרירות ישראל בצ'כיה אל"ם מיל'. יצחק בן צבי, יומן המלחמה של הרשקו, אתר בית התותחן, 9 ביולי 2013 אריאל כהנא, ככה עושים מדינאות, באתר News1 מחלקה ראשונה, 13 ביולי 2011
טיטניום (פירושונים)

האם התכוונתם ל... טיטניום – יסוד כימי שמספרו האטומי הוא 22 טיטניום דו-חמצני – תרכובת כימית של טיטניום וחמצן Titanium – שיר של ה-DJ הצרפתי דייוויד גטה איש הטיטניום – דמות בדיונית של נבל-על המופיעה בחוברות הקומיקס איירון מן ביקום מארוול קומיקס
M69

M69 (מ-Messier 69, נקרא גם NGC 6637) הוא צביר כדורי בקבוצת הכוכבים קשת הנמצא במרחק של כ-29,700 שנות אור ממערכת השמש. זהו אחד מהצבירים הכדוריים המתכתיים ביותר שידועים, ככל הנראה תוצאה של היווצרותו בסמוך למרכז השביל החלב. הצביר התגלה על ידי שארל מסיה ב-31 באוגוסט 1780 יחד עם M70 הסמוך והוכנס לקטלוג מסיה, שם תואר כערפילית ללא כוכבים עמומה וקשה לצפייה. לדברי מסיה, הערפילית כבר התגלתה על ידי ניקולא לואי דה לאקאי סביב שנת 1851 ותחת הציון Lac I.11, תוארה כ"דומה לגרעין של שביט". לפי רישומיו של לאקאי שכוללים מיקום ובהירות, לא נראה שהוא אכן צפה בצביר זה אלא בערפילית NGC 6634. בשנת 1784 צפה האסטרונום ויליאם הרשל ב-M69 וציין שזהו צביר כוכבים שנראה כמו מיניאטורה של M53. ג'ון הרשל צפה בצביר בשנת 1834 וציין שיש בו כוכבים מדרגת בהירות 14-15 ושהוא עגול ובהיר עם מרכז בהיר יותר מהשוליים. בהירות נראיתו של הצביר היא מדרגה 7.6 כך שהוא עמום יחסית. ניתן להבחין בו רק באמצעות משקפת איכותית או טלסקופ ועל מנת לצפות בכוכבי הצביר, שהבהירים שבהם הם מדרגת בהירות 14, יש צורך בטלסקופ מקצועי. זהו אחד מעצמי מסיה הדרומיים ביותר ובשל כך ובשל עמימותו קשה לצפות בו מאירופה. מיקומו כ-2.5 מעלות מצפון-מזרח לכוכב קאוס אוסטרליס (ε בקשת) וכ-3.3 מעלות מדרום מזרח לכוכב קאוס מרידיונליס (δ בקשת). כ-2.5 מעלות ממזרח לו נמצא הצביר הכדורי M70 וכ-5.3 מעלות ממזרח-צפון-מזרח לו נמצא הצביר M54. M69 נמצא קרוב יחסית למרכז שביל החלב - כ-6,000 שנות אור בלבד. גודלו הזוויתי כפי שמופיע בחשיפה ארוכה הוא פחות מ-10 דקות קשת שממרחק של כ-29,700 שנות אור נותן לו רדיוס של כ-85 שנות אור. ליבתו צפופה, חצי ממסתו המוערכת בכ-300,000 מסות שמש מרוכזת ברדיוס של כ-7 שנות אור בלבד. מתכתיותו גבוהה יחסית לצבירים כדוריים, אך עדיין נמוכה בהרבה מזו של כוכבים כמו השמש, והספקטרום של אורו מתאים לקרינת כוכב מסוג ספקטרלי G2 או G3, שמאפין צבירים זקנים יחסית. בצביר התגלו מעל ל-60 כוכבים משתנים, מהם 8 מסוג משתני RR בנבל ושניים דומים למירה. המרחק לצביר הסמוך M70 דומה למרחק אל M69 כך שהם קרובים זה לזה והמרחק ביניהם מוערך בכ-1,800 שנות אור. הצביר M54 שנראה קרוב לשניהם נמצא למעשה במרחק גדול פי שלושה מהם כך שהמרחק בינו ובין M69 גדול פי שניים מהמרחק בין M69 ובין כדור הארץ. מדיה וקבצים בנושא M69 בוויקישיתוף M69 בקטלוג מסיה באתר SEDS. M69, בבסיס הנתונים SIMBAD לגרמי שמיים אסטרונומיים Ronald Stoyan, Stefan Binnewies, Susanne Friedrich: Atlas of the Messier Objects: Highlights of the Deep Sky
טום רוגיץ'

טומאס "טום" פטר רוגיץ׳ (בסרבית: Томас "Том" Петар Рогић, נולד ב-16 בדצמבר 1992) הוא כדורגלן אוסטרלי שמשחק בעמדת קשר התקפי. ב-2 בינואר 2012 חתם רוגיץ' בסנטרל קוסט מארינס מליגת העל האוסטרלית. בקבוצה הבקיע חמישה שערים ב-27 משחקים. בינואר 2013 חתם רוגיץ' בסלטיק אלופת סקוטלנד. ב-9 בפברואר ערך את הופעתו הבכורה בקבוצה בניצחון 1–3 על אינברנס בו נבחר לשחקן המצטיין. בעונתו הראשונה בקבוצה ערך שמונה הופעות. בעונת 2013/14 שותף רק בשלושה משחקים בליגה בקבוצה וב-14 בינואר 2014 הושאל למלבורן ויקטורי האוסטרלית. ב-26 בינואר ערך את הופעתו הבכורה בקבוצה בהפסד 0–5 לסידני. באפריל 2014 נפצע רוגיץ' ונעדר עד לתחילת עונת 2015/2016. בעונת 2015/2016 נהפך לשחקן הרכב בסלטיק וכבש 10 שערים ב-30 משחקים בליגה. ב-12 בספטמבר 2022 חתם רוגיץ' בוסט ברומיץ' אלביון לעונה אחת. מדיה וקבצים בנושא טום רוגיץ' בוויקישיתוף טום רוגיץ', באתר Transfermarkt טום רוגיץ', באתר Soccerway טום רוגיץ', באתר WorldFootball.net טום רוגיץ', באתר National Football Teams טום רוגיץ', באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
יחסי קטר–קניה

היחסים הדיפלומטיים בין מדינת קטר לרפובליקה של קניה כוננו בשנת 2003. בחודש אפריל בשנת 2014, הנשיא הקנייתי אוהורו קניאטה נסע לביקור בקטר בו נפגש עם אמיר קטר תמים בן חמד אאל ת'אני. הם ניהלו שיחות על ההתייצבות האזורית, על ביטחון המדינה, ועל דור הנוער שעבר רדיקליזציה בעניין היחסים לאסלאם. שני השליטים חתמו על הסכמים ו"דילים" מרובים. הנשיא הקנייתי נפגש גם עם שר האנרגיה של קטר. בסוף הביקור קטר הפכה להיות המדינה הראשונה במפרץ הפרסי שקבעה אמנת כפל מס עם קניה. אמיר קטר תמים בן חמד אאל ת'אני בירך את קניה ביום עצמאותה. שתי המדינות חתמו על הסכמי שיתוף פעולה בתחומים: סחר, תעשייה, אנרגיה, תקשורת, תחבורה, בנייה, עבודה, תיירות וחקלאות. קטר תכשיר את הנהלת הנמל החדש שהוקם בקניה ותעסיק יותר מהגרים בענפי התחבורה והתעופה. ישנם נתיבי ספנות ישירים ממומבסה לדוחה וטיסות ישירות מניירובי לדוחה. קטר איירווייז בהליכי פתיחה של קו טיסה ישיר למומבסה (העיר השנייה בגודלה בקניה) לדוחה. בשנת 2008, חתמו קטר וקניה על הסכם שמאפשר לקטרים לחכור 100,000 דונם של קרקע קנייתית. העסקה תסלול את הדרך עבור ממשלת קטר למימון חלק ניכר מפרויקטי LAPSSET. שימושי הקרקע החכורה יהיו בעיקר גידולי חקלאות ומשק חי, שכן פחות מ-1% של קרקע במדינות המפרץ הפרסי היא קרקע פורייה הטובה לעיבוד. בשנת 2014, יצאה משלחת של אנשי עסקים קטרית לקניה. בשנת 2011 הייצוא של קניה לקטר היה 53 מיליון שילינג קנייתי (580,000 דולר אמריקאי) והייצוא של קטר לקניה הסתכם ב-1.01 מיליארד שילינג קנייתי (11 מיליון דולר אמריקאי). היצוא העיקרי של קניה לקטר הוא של מזון. היצוא העיקרי של קטר לקניה הוא של כימיקלים, דשנים, פלסטיק וריהוט. קטר מחזיקה שגרירות רשמית בניירובי - נפתחה ב-2012. קניה מחזיקה שגרירות רשמית בדוחה - נפתחה ב-2010. השגרירות הקנייתית בדוחה "The Republic of Kenya" באתר משרד החוץ הקטרי Kenya, Qatar sign key pacts as Uhuru meets Emir. PRESIDENT KENYATTA AND EMIR SHEIKH AL-THANI OF QATAR SIGN BILATERAL DEALS Emir, PM send cable of congratulations to Kenya Kenya, Qatar ink maritime cooperation deal Qatar to lease 100,000 acres in Kenya in return for port loan, The Telegraph, 3 December 2008 Qatar businessmen explore Kenya investment options